Velvet - Élet - A mázlista kategóriát kimerítette ez a dán síelő
A mázlista kategóriát kimerítette ez a dán síelő
2016.01.26. 16:26
Két osztrák fiatalember még szombaton síelt a salzburgi Wagrainben, amikor egy hajgumival átkötött borítékot találtak nagyon sok dán koronával. A pénzt átváltották, amiért 16 ezer eurót (vagyis nagyjából 5 millió forintot) kaptak, íjra a Síelők.hu a Salzburger Nachrichten nyomán.
El tudja képzelni azt a megkönnyebbülést, amit az a dán síelő érzett, amikor megtudta, hogy az utolsó fillérig megvan a pénze?
Merthogy a két férfi szólt a rendőröknek és a síterep üzemeltetőinek is. Bár a szabályok szerint a megtalálóknak járt volna az összeg 5 százaléka (fejenként 400 euró, azaz 125 ezer forint), a fiatalok csak 60-60 ezer forintnak megfelelő eurót fogadtak el.
Egyébként a dánok a szombati turnusváltással érkeztek síelni Wagrainba, de még nem volt kész a szobájuk. A borítékot viszont nem akarták az autóban hagyni, inkább zsebre tették. A pénzből hazafelé kocsit akartak venni, és remélhetőleg fognak is.